سن سلک گینگ آف گرلز

سن سِلک گینگ آف گرلز بھارت میں 17 جولائی، 2006ء کو ملک کی سرکردہ صابنوں کی کمپنی ہندوستان یونی لیور کی جانب سے شروع ہونے ہونے پہلا خالصتًا لڑکیوں کا سماجی میڈیا تھا، جس کے لیے اس کمپنی نے جے ڈبلیو ٹی ایڈ اجنسی اور بی سی ویب سائٹ سے اشتراک کیا تھا۔ یہ ویب گاہ اس اعتبار سے منفرد رہی کہ یہ سماجی میڈیا میں خالصتًا خواتین پر مرکوز ہونے والی پہلی ویب گاہ تھی۔ اس کی کئی خصوصیات میں سے بلاگ نگاری، بالوں کے رکھ رکھاؤ اور فیشن پر مشاہیر سے مشورہ، تصویر کے اپلوڈ اور آن لائن تصویر کی فیشن زدہ خوش نمائی، مختلف گروہی سرگرمیوں کی سہولت، جن میں چیٹ، آن لائن گیمنگ، تقاریب وغیرہ کی سہولت شامل تھی۔ یہ بنیادی طور پر سن سلک شیمپو اور ہندوستان یونی لیور کے مصنوعات کو خواتین میں مشہور بنائے رکھنے اور مقابلے سے اوپر اٹھنے کی پہل تھی۔ یہ ویب گاہ اپنے شروعاتی دور میں بے حد مقبول ہوئی۔ اس کے قریب آدھے ملین اندراج شدہ صارفات اور 30,000 اندراج شدہ گینگ پائے گئے۔SUNSILK GANG OF GIRLS

 تعریف 
ماہرین نے یہ تاثر ظاہر کیا تھا کہ ہندوستان یونی لیور کو سماجی میڈیا میں خالصتًا خواتین پر مرکوز ہونے والی پہلی ویب گاہ شروع کرنے کا خطرہ اٹھانا کا زبر دست فائدہ حاصل ہوا کیوں کہ اسے برانڈ کی تسلیم شدگی حاصل ہوئی اور نشان زدہ گروہ (خواتین، خسوصًا جوان لڑکیوں کے گروپ میں) سے زبر دست پیمانے پر جڑنے کا موقع ملا۔Sunsilk Gang of Girls': Hindustan Lever Limited's Online Social Networking Initiative in India اس کا نتیجہ یہ ہوا کہ ہندوستان یونی لیور کی مصنوعات جیسے کہ سن سلک شیمپو، کلینک پلس، آل کلئر بھارتی بازار میں سرکردہ مقام پانے میں کام یاب ہو گئے جب کہ ان کے مد مقابل کمپنی پروکٹر اینڈ گیمبل جو پینٹین شیمپو اور ہیڈ اینڈ شولڈر کی مصنوعات کے ساتھ دوسرے مقام پر ہیں، عوام سے اس قدر ربط پیدا کر کے اول مقام پانے سے قاصر رہی۔

 منفی پہلو 
سن سلک گینگ آف گرلز سماجی میڈیا سبھی لڑکیوں پر چھانے سے قاصر رہا۔ یہ بہ طور خاص دیہی علاقوں میں رسائی نہیں کر سکا جہاں نسائی صارفین کی کثیر تعداد آباد ہے۔ اس کے علاوہ یہ بھی دیکھا گیا کہ اس سماجی گروب سے صرف 16 سے 24 سال کی لڑکیاں متاثر ہوئی۔ جب کہ اس دور میں ہر لڑکی انٹرنیٹ کی سہولت سے محروم تھی۔Sunsilk gang of girls اس کے علاوہ غیر صنفی سماجی میڈیا جیسے کہ فیس بک اور ٹویٹر رفتہ رفتہ زیادہ عوامی توجہ کا مرکز بنے۔ یہی وجہ ہے کہ سن سلک گینگ آف گرلز ویب گاہ اب معدوم ہو چکی ہے۔

 مزید دیکھیے 
 سماجی میڈیا
 سن سلک
 ہندوستان یونی لیور

 حوالہ جات 

زمرہ:بھارت میں ای کامرس
زمرہ:بھارتی برانڈ
زمرہ:2006ء میں قائم شدہ بھارتی کمپنیاں
زمرہ:خواتین کی ویب سائٹ
زمرہ:بھارتی سماجی روابط کی ویب سائٹیں